text:
Relaciona cu e declaracionnan publico haci pa sra. Linda Orman, den representacion di un grupo di taxista, Minister Chris Romero ta enfatisa cu na ningun momento a falta na e acuerdo di dia 2 di juli ultimo.
Durante e reunion caminda a yega nan un concensus pa cu ahuste di e tarifa di taxi, no a palabra nada otro cu no tabata e lista di prijs nobo. E dia aki a tene cuenta cu e disgusto di e taxistanan cu, den 9 aña no a conoce un ahuste di tarifa, y asina a honra nan peticion pa ahusta e prijs di servicio di taxi. A base di esaki a yega nan un acuerdo unda cu ambos partido a sali satisfecho, pero nada otro a wordo acorda na e reunion di dia 2 di juli. A keda completamente cla cu e lista di prijs di servicio di taxi y no a bin ningun cambio den esaki.
Tabata un sorpresa pa scucha cu sra. Orman a yama un conferencia di prensa pa declara cu Minister no lo ta cumpliendo cu e cambionan cu nan lo ta desea encuanto condicionnan di nan permiso di taxi.
Ta bon pa tene semper na cuenta cu regulacion y/of condicion pa cu permiso di taxi ta algo cu ta keda na discrecion di e Minister encarga, y e ta bay segun ley ta prescribi y ningun otro persona of instancia por dicidi riba esey.
“Ora bo ta papia di condicionnan, esakinan ta wordo apunta pa e Minister encarga y basa riba loke ley ta rekeri”, tabata palabranan di Minister Chris Romero.
E titular di e cartera di Transporte semper a expresa su disponibilidad pa dialogo y esey nunca no tabata un excepcion pa e taxistanan. “Semper mi tabata y loke keda habri pa sinta papia y scucha proposicion pa cambionan positivo y beneficioso, y den e caso aki mi ta mas cu dispuesto pa haci’e tambe. P’esey el a cay mi como sorpresa pa scucha sra. Orman duna declaracionnan incorecto riba supuesto cambionan cu lo mi a haci, unda cu realmente esakinan no a tuma lugar nunca”, Minister Romero a sigui bisa.
Semper tin espacio pa dialogo pa asina yega na solucionnan duradero cu ta na beneficio di tur partido envolvi. Semper teniendo na cuenta cu tur cos mester bay den marco di loke cu ley ta prescribi y no di otro manera.


c: text/html

text:
Televisa, e compania cu ta provee SETAR cu e canal di UFC Network a haci un cambio den nan structura di programacion paasina amplia e diferente eventonan di MMA, cu no ta solamente UFC. E canal nobo lo yama Fighting Sports Network (FSN).
Pa e motibo aki tambe SETAR ta informa cu desde 8 di april 2017, e canal FSN no tin derecho mas pa pasa e eventonangrandi di UFC Network en bibo. Lo por mira tur esakinan e siguiente dia.
SETAR ta pidi disculpa pa cualkier inconveniencia cu esaki por trece, pero manera menciona ta decisionnan cu SETAR no tin control riba nan. Pa cualkier pregunta por tuma contacto cu nos ContactCenter na 525-1700.

robotstxt: allowed

filter: keep


text:
Mi ta sumamente orguyoso pa yama Bon Bini na un Serlimar nobo. Un Serlimar y Bureau City Inspector cu su lenguahe ta incluí conceptonan moderno manera ‘circular economy’ y ‘sustainability’…palabranan sinonimo cu waste management responsabel.
Aruba lo conoce un edificio unda comunicacion entre Serlimar y B.C.I. lo ta mas optimal y na unda por ehempel nos como comunidad por drive-thru cu nos auto pa hiba diferente pertenencia cu nos no kier mas pero cu otronan lo por drecha bek y bende…asina birando un centro pa cuminsa conscientisa publico y yudando na reduci e cantidad di sushi ariba nos paraiso.
Por ehempel, lo por deshaci di bo sofa na e facilidad, otro ta busce y dreche manera nobo, pa despues bende, regale, of use pa su mes…asina lagando e materialnan sigui circula y wordo usa den comunidad. Ora e materialnan sigui circula e resultado ta menos sushi; esaki ta un ehempel bibo di Circular Economy unda comunidad ta ‘recycle’ door di ‘re-use’.
E ta un di maneranan pa recycla moderno cu diferente compania y pais cu ta conciente di nos responsabilidad pa cu medio ambiente y maneho di desperdicio ta usando. Door di google of facebook search e frase ‘reuse center’ nos lo por encontra facilidadnan asina den diferente bario te hasta den lobby di hotelnan rond mundo. Mustrando pueblo di Aruba cu e concepto no ta nada peligroso of negativo pa un bario, pero uno positivo cu ta brinda posibilidadnan nobo ariba nos isla.


text:
Nos ta yegando na final di aña escolar 2016 y tambe na final di tur competencia di ‘Deporte Escolar’ organisa pa IBiSA. Den luna di juni ta tuma lugar e ultimo competencia escolar cu tin riba calendario. Ta trata aki di e careda di 1, 2 y 3 kilometer pa mucha di schoolnan di Enseñansa Basico.
IBiSA ta uni cu Comite Olimpico Arubano pa organisa e careda di 1, 2 y 3 kilometer escolar pa cuminsa celebra e “World Olympic Day 2016” cu ta dia 23 di juni 2016. E careda di 1, 2 y 3 Km ta tuma lugar riba diasabra dia 18 di juni 2016 na Bucuti net dilanti entrada di Varadero.
Tur mucha cu participa na e careda ta bay ricibi un bunita T-Shirt di “World Olympic Day” y tambe un ‘bracelet’ como recuerdo.
Inscripcion pa Careda 1, 2 y 3 Km:
Inscripcion pa e careda di 1, 2 y 3 kilometer pa muchanan MESTER bay via di e school basico cu e mucha ta atende. Tur informacion y formulario di inscripcion ta obtenibel caba na tur school.
IBiSA ta pidi mayornan pa busca e informacion na school di bo yiu y laga e mucha inscribi mas pronto cu ta posibel na su school. ULTIMO DIA cu schoolnan por inscribi participacion di nan alumno ta riba diahuebs, dia 9 di juni 2016. E diasabra mainta, dia 18 di juni no ta tuma inscripcion.
Pa participa na e careda di 1 Km e mucha mester ta naci na aña 2007 y mas jong, pa e categoria A. Pa e careda di 2 Km e mucha mester ta naci na aña 2005 – 2006, pa e categoria B. Y pa e careda di 3 Km e mucha mester ta naci na aña 2003 – 2004, pa categoria C.
Premiacion ta sigui mes mainta despues di e careda y ta duna medaya na e prome 3 lugar den cada categoria di edad pa tanto mucha muher y mucha homber. Riba mainta di e careda ta tuma registracion entre 8:00 a.m. y 9:00 a.m. y e caredanan ta cuminsa mesora despues. Polis ta cera e caminda, pesey IBiSA ta pidi mayornan pa bin trempan.
Si mester mas informacion, por tuma contacto cu sr. Giovanni Hoek na IBiSA, telefoon 5824987 of via email: Switberti.Hoek@aruba.gov.aw . Ban participa hunto cu IBiSA y Comite Olimpico Arubano y apoya nos muchanan den nan careda di 1, 2 y 3 kilometer y asina clausura exitosamente e calendario di actividad y competencia di Deporte Escolar 2016, como tambe celebra “World Olympic Day”.


text:
NATIONALE OMBUDSMAN, REINIER VAN ZUTPHEN, DI BISHITA NA BONAIRE
E aña akí Nationale ombudsman, Reinier van Zutphen, mes ta bini Bonaire pa papia ku pueblo i ku diferente organisashon. Algun representante di e ombudsman lo kompañ’é. Meskos ku e añanan anterior nan lo ta dispuesto pa risibí keho kontra organisashonnan gubernamental.
Entre otro siman djaluna dia 11 di aprel i djabièrnè dia 15 di aprel e representantenan lo bolbe tene diferente ora di konsulta na Bonaire. Ken ku tin keho kontra funshonamentu di gobièrnu òf kualke instansha di gobièrnu por akudí serka Nationale ombudsman. E representantenan Yvonne Kraan, Marlies van der Niet i Hans Oosterveer lo pone okashon pa konsulta diferente kaminda i diferente ora na Bonaire. No ta kosta nada pa enbolbé Nationale ombudsman.
Aña pasá e oranan di konsulta tabata hopi bon bishitá. E representantenan a risibí un kantidat di 47 keho. E instansha kontra kua tabatin mas keho, esta 15, tabata Openbaar Lichaam Bonaire. Kontra polis tambe tabatin mas keho ku e añanan anterior, esta 9 total.
Nationale ombudsman ta investigá si gobièrnu ta komportá manera debe ser. Ombudsman ta mira si instanshanan di gobernashon ta trata di un forma habrí i kla, ku rèspèt, enbolbimentu, dirigí riba solushon i konfiabel. Resientemente ombudsman a publiká un rapòrt tokante reakshon sin tardansa riba komunikashon di parti di siudadano. Ei den ombudsman a hasi algun rekomendashon ku otro siman e ta bai reuní riba nan ku konseho insular. Nationale ombudsman ta haña ku ta importante pa tin bon komunikashon entre gobièrnu i siudadano.
Konsulta na Bonaire:
• Antriol, Plasa Francisco Chiku Goeloe
Djamars dia 12 di aprel, 09:30 – 12:00
Djaweps dia 14 di aprel, 09:30 – 12:00
Djaweps dia 14 di aprel, 18:00 – 20:00
• Rincon, Sentro di Bario
Djarason dia 13 di aprel, 09:30 – 12:00
• Playa
Kaya Industria 15a (dilanti di pòmp di gasolin Bonaco)
Djamars dia 12 di aprel, 18:00 – 20:00
No tin mester di traha sita pa e oranan di konsulta. Pa hasi pregunta por yama 5216573 (alkansabel di 11 te 15 di aprel so).
E aña akí ta posibel pa papia ku Nationale ombudsman mes. Reinier van Zutphen lo ta na Antriol, Plasa Francisco Chiku Goeloe riba djarason dia 13 di aprel di 17:00 te 19:00. Pasa, bo konta loke a pasa bo.
Pa mas informashon, mira riba www.nationaleombudsman.nl/cn
òf nos página di Facebook: Nationale ombudsman Caribisch Nederland.


text:
Komunikado di Prensa “Startconferentie 2016”
Direktiva di Skolnan Katóliko na inisio di kada aña eskolar ta organisá un konferensia pa su personal dosente i no dosente. Dia 8 di ougùstùs 2016 esaki lo tuma lugá pa di 18 aña konsekutivo. Tur aña direktiva ta skohe un tema i basá riba esaki ta indiká puntonan relevante pa su maneho general. Tambe ta indiká aspektonan pa tantu dosente komo no dosente por profeshonalisá ariba.
E aña akí e tema ta: “Teamwork makes the dream work”. E soño di tur esnan ku ta traha riba tur nivel den kuadro di e mishon di direktiva di skolnan Katóliko ta, pa duna guia i kompañá nos muchanan riba nan kaminda pa haña felisidat. Felisidat, basá riba norma i balornan kristian.
Trabou di e trahadó den enseñansa ta noble i ta rekerí fe, amor i speransa pa yega na e felisidat menshoná anteriormente. Diariamente nos dosentenan ta enkontrá bareranan grandi den nan trabou, pero mayoria ta persistí kontra bientu i mareo, pa logra e mishon . E mishon ta: Eduká e mucha pa e bira un siudadano felis i responsabel.
Teamwork makes the dream work. Kada maestro tin su propio talento, kreatividat I konvikshon pa eduká su alumnonan. Pero ta probá ku ora koleganan reinforsá otro ku diversidat di talento i esfuerso, e logronan ta mas mihó.
Durante e konferensia e aña akí lo tin tres diskurso ku karakter di motivashon profeshonal pa inspirá nos koleganan individualmente pero tambe komo miembro di un tim pa realisá e soño.


text:
Movie Contents
ass Mi culo te manda un beso sex, anal Mi culo te manda un beso sex, big Mi culo te manda un beso sex, mi Mi culo te manda un beso sex, culo Mi culo te manda un beso sex, casero Mi culo te manda un beso sex, tanga Mi culo te manda un beso sex, me Mi culo te manda un beso sex, cogidas Mi culo te manda un beso sex, maduras Mi culo te manda un beso sex, gustan Mi culo te manda un beso sex, mios Mi culo te manda un beso sex, asses Mi culo te manda un beso sex, nalgonas Mi culo te manda un beso sex, milf Mi culo te manda un beso sex,


text:
Deskriminashon den trato entre Hofinan/Klupnan i establesementunan den Pietermaai
Pa Pietermaai si gobiernu por a aktua lihé i duna dispensashon pa bin ku posibel solushon, miéntras ku hòfi i klupnan tradishonal, ku ta parti di nos kultura si ta keda wòrdu molestiá ketu bai pa kehonan di “Geluidsoverlast”
Frakshon di MFK a tuma nota di e suseso ku a tuma lugá den Nieuwestraat na Pietermaai, kaminda outoridatnan a sera i prohibí algun establesimentunan ku tin presentashon di músika bibu di siguí opera sin permit. Esaki despues di a risibí keho di estorbo di zonido, di abitantenan ku ta biba den e area. Ku asombro nos a tuma nota ku den den apénas un siman gabinete Rhuggenaath a atendé ku e situashon ku a surgi den Konseho di Minister.
Miéntras klupnan tradishonal i nos hòfinan ku ta dispone di un pèrmit pa músika bibu te awe ta wòrdu limitá i molestiá pa outoridatnan pa por ofresé na yunan di tera fiestanan kaminda nos artistanan lokal i bandanan lokal por toka musika bibu.
Gabinete Rhuggenaath ta krea un desbalanse total òf hasta nos por papia di deskriminashon, privilegiando establesimentunan ku ta dirigí mas riba e kliente hulandes ku ta frekuentá den e area di Pietermaai, esaki kompará ku e areanan kaminda nos yunan di tera ta bishita, esta klupnan i hòfinan kual ta un tradishon i parti di nos kultura, kaminda por skucha i baila produkshonnan di nos mes artistanan lokal.
Ta straño pa tende kon Gobiernu den un reunion di konseho di Minister den ménos ku un siman ku a surgi e problema di faltamentu di lei i regla, ta tuma posishon i tin idea kon ta bai solushoná e situashon pa no perhudiká operashon di e negoshinan dunadónan tres luna di dispensashon pa nan por regla pèrmit pa músika bibu, siendo klupnan tradishonal i hòfinan tin nan pèrmit i ta wòrdu stroba pa por tin evento ku músika bibu.
A dal diferente hòfi i sitionan nokturno sera sin mas i sin ningun klase di kompashon i komprenshon, pa e yu di tera si no tin espasio pa trata e problemátiko den konseho di Minister. Pa otronan si tin espasio pa aktua den tempu rekòr i ta tene komprenshon pa no perhudiká e negoshinan dunando nan un periodo di grasia pa por regla nan pèrmitnan.
E pregunta klave ta, ku kua midi ta midi, pa ken si ta apliká lei i pa ken no?
Nos ta positivo ku mester mantené kuponan di trabou tantu den e establesimentunan, komo pa nos músikonan lokal ku ta presentá den e area aki, pa asina tur por sigui haña un entrada. Pero na nos humilde opinion e trato mester ta igual pa tur establesimentu na Kòrsou i no por tin segmentashon ora ta apliká lei i ta duna dispensashon.
Nos ta spera ku e komunikado aki lo sirbi pa konsientisá nos komunidat i Ministernan di gabinete Rhuggenaath riba e deskriminashon ku nan ta aplikando riba diferente situashonnan ku a presentá ront di e tema aki “Geluidoverlast”.
Nos ta spera ku ningun hende lo pretendé ku e komunikado aki nos ta òf kier krea divishon i/òf rabia di un rasa riba e otro. Esaki debí ku loke nos a relatá i referí na dje den e komunikado aki ta kasonan real ku a bin ta tuma lugá ultimamente.
E trato desigual di parti Gabinete Rhuggenaath privilegiando un grupo riba e otro no ta akseptabel mas, sigur no pa frakshon di MFK i nos ta spera ku entrante awe lo no molestiá nos klupnan i hòfinan ku si ta operando ku nan pèrmitnan manera debe ser. I si konstatá kualkier infrakshon serka doñonan di klupnan i hòfinan ku lo apliká e mesun dispensashon ku a wòrdu apliká awor aki pa nan tambe.
Atentamente,
Gilbert Doran
Miembro di Parlamento (MFK)
Kòrsou, 15 yüli 2018


text:
Korte ta rechasá enkuesta riba Schotte
Enkuesta Sivil den Kompanianan di Gobièrnu a keda aprobá.
Korte ta rechasá enkuesta riba Schotte
Willemstad, djarason 17 di yüli 2013
Den un reakshon riba e desishon di Korte èks Promé Minister i aktual miembro di Parlamento sr. Gerrit Schotte a duna di konosé, ku e ta haña ta ku rason Korte a rechasá un enkuesta riba su persona.
Mas ayá Schotte a deklará ku e lo por konsiderá e aprobashon dor di Korte di un enkuesta riba e aspektonan legal di tomo di desishon den kompanianan rasonabel, riba e kondishon si ku deliberashonnan i tomo di desishon polítiko keda afó di e enkuesta. Schotte: “Korte implísitamente ta indiká, ku e ta di akuerdo ku mi riba e punto aki.”
Deliberashonnan polítiko i tomo di desishon den Konseho di ministernan lo no forma parti di e enkuesta. “Un enkuesta sivil no ta e lugá apropiá pa responsabilisashon riba maneho polítiko.”
Schotte ta suprayá ku komo punto di prinsipio e ta boga pa duna kuenta i rason riba tur su eskohonan polítiko: “Transparensha i responsabilisashon pa mi komo polítiko ta núkleo di mi funshonamentu. Mi ta dispuesto pa responsabilisá mi mes na kada momentu dilanti Parlamento i ante pueblo pa e eskohonan polítiko hasí den e tempu ei, pero e enkuesta aki no ta e manera apropiá pa hasi esei.”
Enkuesta no ta instrumento pa buta preshon polítiko
“Korte a ninga di laga su mes ser usá pa e enkuesta fungi komo instrumento di preshon polítiko. Esei lo ta hopi peligroso pa demokrasia i pa polítika. Fundashon Akshon Sivil a trata di usa Ministerio Publiko komo mensahero pa finnan polítiko. Afortunadamente Korte no a bai di akuerdo ku esei,” asina Schotte a deklará.


text:
Areglo di disputa den Reino i situashon di Venezuela trata durante IPKO
Djarason dia 30 di mei 2018 mainta e deliberashonnan a sigui den e konferensia IPKO na Den Haag entre e delegashonnan di Parlamentonan di Reino. Un tema ku a hala hopi atenshon ta e trayekto pa yega finalmente na tratamentu di un lei di Reino pa atendé ku disputanan entre Reino i e paisnan di Reino (Geschillenregeling). Den un karta fechá 29 di mei e Sekretario di Estado, sr. Knops, dirigí na e Presidente di Tweede Kamer, e a proyektá un trayekto pa entrega e konsepto di Geschilleregeling fin di aña (2018) pa tratamentu den Tweede Kamer.
E delegashonnan a keda sumamente desapuntá ku e proyekshon aki i a disidí ku mester sali un reakshon mas lihé posibel riba e karta di sr. Knops. E reakshon a bin den forma di un karta di e presidentenan di komishonnan di Hulanda ku a keda sostené pa tur e delegashonnan di e otro paisnan.
Un otro tema hopi interesante tabata e situashon di Venezuela den kual sr. Koopman a duna un presentashon a base di su propio investigashon i opservashonnan na Venezuela. Sr. Koopman ta analista i periodista pa e área Latinoamerikano.


text:
ORANJESTAD – Awenochi den Guillermo Prospero Trinidad e ekipo di Solito por hisa e Copa di Campeon di Aruba un biaha mas. Den e prome partido RCA ta gana cu score di 1-0 y awenochi cu un empate mes lo nan ta Campeon di e Division di mas halto di nos futbol local, Division di Honor.
Nos a combersa cu delantero Ronald Gomez cu a conta nos con nan ta preparando pa e wega di awenochi y tambe medio campista Erik Santos a splica nos ki nan ta pensa di e ekipo di Dakota.
Abo ta kere RCA lo bin cu otro titulo cas of e ekipo di Dakota lo pusha un wega mas pa asina purba gana un titulo despues di 20 anja sin lanta e copa.
Nos di Sports Zone Aruba ta desea ambos ekipo tur clase di exito awenochi, cu nan duna nos un espectaculo di futbol!


text:
Willemstad Curacao: Djadumingu 31 desèmber 2017, alrededor di 23.25.30 or sentral di polis a haña notifikashon ku riba Kaya Girigoria A. Nai Curie (Weg naar Fuik) na altura di un toko un skuter a aksidentá i ku e shofùr di e skuter ta drumí abou.
Na yegada di e patruya polisial nan a bin topa ku e shofùr drumí abou riba su barika i e no tabata duna señal di bida. Na un distansia nan a mira un skuter bentá.
For di un investigashon preliminar ku polis a realisá na e sitio a resultá ku e hòmber aki tabata manehá su skuter riba e kaminda ariba menshoná direkshon ost. Dado momento e la subi ku e vehíkulo riba un subida ku tin riba kaminda i a baha esaki ku velosidat haltu i a sigui ranka e skuter. Dor ku e kaminda tabata muhá e shofùr a pèrdè kòntròl i a bal dal violento den un palu di lus.
E shofùr di e skuter, Sheggior Guillermo Elroy MARTINA, nasé na Kòrsou 21 yanüari 1983 a risibí múltiple leshon i a fayesé na e sitio mes.
Alrededor di 00.30 (1-1-2018) dòkter di polis a konstatá morto di S.G.E. Martina.


text:
Tanki Flip – Diadomingo marduga algo pasa di 12’or polis a wordo notifica cu, un rato prome na Bubali un chauffeur a dal un palo di lus y a baha cana bay.
Un impacto hopi duro, caminda un parti grandi a keda sin coriente.
Areanan manera di Pos Abou, Hato y un parti di Bubali mes coriente a bay.
Dado momento a spot e chauffeur aki ta cana ariba caminda di Hato, bayendo direccion rotonde Tanki Flip.
E tawata cana basta ariba caminda, cu auto lo por a dal e.
Algun minuut despues polis a logra detene poco pazuid di rotonde di Tanki Flip.
E tawata bou influencia, ela coopera cu polis y a wordo deteni.
Caminda ela boks ta un poco mas pazuid di e veld bieu di Bubali, unda cu ela dal e palo di lus causando e black out den algun parti eybanda.


text:
Presentacion di un coleccion di palabranan di antes poco uza
August 7, 2018
Archivo Nacional Aruba tin e grato placer di invita comunidad, especialmente esnan interesa den idioma di Papiamento y historia di Aruba en general, pa un presentacion. E presentacion ta wordo duna dor di Sra. Lucia Kelly cu ta bay presenta un coleccion di palabra di antes cu masha poco ta wordo uza. Cu e publicacion aki kier logra pa duna tur hende e oportunidad pa cera conoci cu un lista di palabra di antes poco uza awendia y duna e oportunidad pa reacciona riba e contenido y pa agrega palabranan pa asina yuda rescata mas tanto palabranan di antes.
E presentacion lo tuma lugar:
Dia: 9 augustus 2018
Ora: 7 or – 8 or pm
Lugar: Archivo Nacional Aruba
Fundacion Amigonan di Archivo ta spera di por conta cu bo(so) presencia pa asina sigui engrandece y contribui na nos idioma y cultura.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Formulario di inscripcion.
Test di admision CIOS
Descripcion
Hobennan Arubano cu kier sigui un estudio na un instituto di CIOS na Hulanda tin cu haci un test di admision na Aruba. CIOS ta para pa Centraal Instituut Opleiding Sportleiders (Instituto Central pa Estudio pa Entrenador di Deporte). IBISA ta percura pa e test aki. E test ta consisti di abilidadnan basico den volleyball, basketball, badminton, football, turnen, atletismo y landamento. Tambe movecion riba ritmo y un shuttle run test por forma parti di e test.
Unda pa pidi'e? / Mas informacion na
Na e balie di IBISA
Kico mi tin di hiba cu mi?
Zie ook


text:
Ora DIARIO a lansa su prome advertencianan serio riba e resultadonan cu e acuerdo di CITGO por tin pa Aruba, e matutino di Aruba tabata consciente di problemanan serio cu por a presenta. Awor e situacion regional y internacional ta alcansa un cumbre y Aruba informa su mes bon.
Informacionnan experto cu DIARIO a ricibi ayera ta indica, cu e motibo cu mundo liber a haci tur loke ta den su alcance pa evita cu e mayoria di accionnan keda den man di PDVSA ta bira visibel pa publico general.
Manera DIARIO a splica na varios ocasion, 49 porciento di CITGO ta den man Ruso y 51 porciento tabata den man di PDVSA cu cualkier momento por a entrega e parti aki tambe na Rusia of na China.
Informantenan a mustra DIARIO cu for di juli di e aña aki, China tabata tin derecho di ricibi 28 porciento di e produccion petrolero di PDVSA. Cu e ultimo acuerdonan cu Presidente Nicolas Maduro, e poder financiero Chines na Venezuela a aumenta y esey lo a haci posibel pa China podera di e 51 porciento di accionnan cu tabata di PDVSA den CITGO si e kier.
Ora Hues na Merca a dicidi cu Crystallex por a confisca e 51 porciento di accionnan den CITGO a base di debe Venezolano na e compania, a evita cu CITGO lo a bira un instrumento di Rusia, China, Venezuela na Merca mes.
Si na cualkier momento resulta cu Corte Superior na Merca no sostene e decision di Hues den prome instancia y Crystallex mester deshaci di e posibilidad pa confisca e accionnan di PDVSA den CITGO, PDVSA ta keda cu e accionnan of un di su aliadonan ta dicidi pa haya parti di CITGO cu ainda no ta den man di Rusia.
DIARIO ta compilando mas informacion riba e desaroyo importante aki. Hecho ta cu Aruba dor di su contracto cu CITGO ta parti di e escenario regional y mundial cu a desaroya e ultimo dianan.


text:
Dialuna, 11 di juni 2018, dos dama Arubiano a sali pa Spaña pa haci dos luna di trabao boluntario. E proyecto aki a wordo financia door di Erasmus+ y coordina pa CEDE Aruba. E proyecto aki ta e prome forma di coperacion entre Aruba y Erasmus+ den cuadro di trabou boluntario na Europa. Erasmus+ ta un programa Europeo di subsidio cu ta contribui na crecemento economico, empleo y igualdad den oportunidad.
E programa Erasmus+ kier brinda mas hende posibel e oportunidad pa participa den sociedad y e mercado laboral. E enfoce ta ariba desaroyo continuo di habilidadnan y competencianan profesional y personal (life long learning). Na mesun momento e programa ta yuda mehora e calidad di enseñansa, training y formacion di un hoben por medio di cooperacion internacional. Tur esaki ta contribui na e desaroyo sostenibel social y economico.
E dos boluntario cu a bai Spaña ta Natalia Santana Noguera, un dama di 21 aña studiando na EPI cu kier bira trahado social, y Keilah Geerman di 22 aña studiando na IPA pa bira maestra di Papiamento. Nan a ser scogi pa bay representa Aruba den exterior trahando como boluntario cu mucha y hobennan cu limitacion mental na e organisacion Associacion Alba. Medio Augustus nan lo regresa Aruba cu ainda mas conocimiento y habilidadnan. Nan lo presenta e resultadonan di e projecto pa tur esnan cu ta interesa.
Pa prepara nan mes pa e trabao boluntario na Spaña, e boluntarionan a haci un proyecto pa recauda fondo pa yuda cu e gastonan y pa nan mes tin zakgeld extra. Tambe nan a haci diferente training y nan a organisa un presentacion tocante Spañe y e organisacion cu nan ta bai traha.
CEDE Aruba ta sumamente contento cu e oportunidad aki. E ta e prome biaha cu nan ta manda hobennan afo cu un proyecto asina y ta mira hopi oportunidad pa laga e programa aki crece hunto cu mas partners na Europa. E idea ta pa otro anja manda mas hoben pa mas lugar na Europa, pa haci trabao boluntario of pa sera conoci cu culturanan Europeo pa medio di un ‘exchange’.
CEDE Aruba kier a desea e dos damanan hopi exito na Spanje y ta spera cu nan ta bin bek cu hopi ideanan nobo y inspiracion.


text:
BUENOS AIRES, Argentina- Diaranson, Senado Argentino lo tene un debate historico cu lo mester conclui cu si ta aproba of rechasa e legalisacion di abortus, despues di cu Diputadonan a aproba esaki. P’afo di Congreso, ta miles di persona lo ta pafo durante henter e jornada (cu por extende te den oranan di marduga di diahuebs) pa spera ariba e resultado.
Al parecer, tin un gran mayoria di senadornan cu ta contra di e proyecto y nan a zorg pa resalta esaki den medionan di comunicacion. Sin embargo, desde e Campaña Nacional pa Derecho na Abortus Legal, Sigur y Gratis, of simplemente, La Campaña manera e ta conoci, ta sperando cu e presion popular lo influencia e votonan. Ora cu e Camara di Diputadonna a aproba e proyecto dia 14 di juni ultimo, tabata te na ultimo momento cu e resultado a wordo defini, cu’n multitud wardando pafo.
“Nos no mester laga e operacionnan aki anula e debate”, e integrante di e Campaña den e provincia di Tucuman, Fernanda Fernandez, a splica. “Cifranan ta na nos fabor, pasobra cu e cifranan ta riba caya”, el a sigura.
Den e mesun sentido, Johana Lacour, consehero superior di e Universidad Nacional di Santiago del Estero (UNSE) y integrante de ekipo di investigacion, Genero, Politica y Derecho, den un entrevista telefonico el a recorda cu durante e discusion den e Camara di Diputadonan, tabata tin “scenario favorabel pa loke ta su composicion generacional, pero no tabata tin nada concreto”.
“Ta bay ta hopi importante cu nos por sostene te na final e cantidad riba caya, y trabao cu nos ta haciendo desde interior di e pais”, Lacour a enfatiza, cu tambe ta forma parti di e Campaña y e colectivo Ni Una Menos. “A wordo demostra cu e movimento di muhe y feminista for di e prome minuutnan a ocupa e cayanan, nos ta bandona pasobr cu e ta definitivamente, e factor transformador”, el a bisa.
Senado den provincia
Aunke ta existi diferente calculonan, en general, tur hende sa cu’n mayoria chikito ta rechasa e legalisacion di abortus. Di e 72 Senadornan, y 37 lo posiciona nan mes den contra, mientras cu 31 ta na fabor y e resto, indeciso..
Contrartio na e Camara di Diputado, unda cu e candidatonan ta wordo eligi di manera proporcional na e poblacion, den Senado e representacion ta igualitario entre e 24 provincianan den e pais. Tur di nan tin tres Senador cada uno, p’esey nan voto ta mucho menos liga cu e realidad nacional y mas mara na e situacion di cada uno di su distritonan.
OPCION
Ora cu e sesion cuminsa diaranson, Parlamento lo tin tres opcion. Si e dicidi di debati e proyecto manera cu el a bin for di Camara di Diputado y wordo aproba pa mita mas uni di e Senadornan presente, e lo keda aproba definitivamente. Ta keda solamente pa spera si e presidente lo decreta esaki como ley y, aunke cu e lo por debati esaki, ta un posibilidad cu no a wordo contempla pa awe.
En cambio, esunnan cu ta contra logra reuni un mayoria, e ley di abortus legal lo cay y no lo por wordo trata te cu e proximo periodo legislativo na 2019, aunke lo mas probabel ta cu e lo tarda te cu 2020, ora cu tin un Congreso nobo.


text:
Den 2017, Dimas a atende un total di 14135 peticion. Eseynan ta pa diferente meta di estadia. E prome 8 lunanan a traha den e sistema NAVAS y desde September pa December tin e registracion den e sistema nobo cu ta Sersa. Por bisa cu den henter e aña por wak cu e nacionalidadnan cu a predomina, mescos cu e añanan anterior, ta Colombiano como prome, Venezolano, Dominicano, Hulandes, sigui pa Haitiano. Despues tin mas nacionalidad naturalmente. Verblijfsdoelen cu a resalta cu a pidi pa 2017 ta e permiso pa traha, arbeid in loon dienst. Esun di famia, gezinshereniging, of gezinsvorming, si nan a forma un famia na Aruba. E parti di personal domestico tambe ta un di nan cu a predomina den e aña y esunnan cu tin un laso special cu Aruba, sea cu nan tin yiu na Aruba, of tin un status cu nan tabata casa cu un Arubiano y a keda mantene un permiso. Esey ta e verblijfsdoelen cu a predomina, segun Kathy Paskel, directora di Dimas.
Den funcion, personal domestico a predomina den 2017, sigui pa loke a yama den e sistema General Manager, pero esey ta e categoria di inversionista di hendenan cu a pidi un peticion pa un permiso a base di nan cantidad di accion cu nan tin den compania, cleaner, cu ta un funcion di limpiesa, cu a predomina y koki.
Esey ta e 5 top funcionnan
Si mira den edad, por mira un variacion den locual cu ta mas cu 50% cu ta riba edad di 35 aña. Esey tambe ta bezig ta monitorea. Asina tin hendenan cu edadnan basta avansa tambe cu a pidi permiso. Eseynan ta topiconan cu lo trece na conocemento di minister pa wak con lo sigui atende cu maneho di esey.
Pa loke ta reparticion di hende homber cu hende muhe, por mira den 2017, e porcentahe tabata parti na mas of menos 56% hende muhe y 44% hende homber, pa esnan cu a aplica den 2017.
Pa loke ta prome cu September, cual ta e sistema NAVAS, tin mas of menos 200 peticion ainda habri. E peticionnan haci desde September pa December, a ehecuta un plan caba pa haal in loke ta retrasa e ultimo dos simannan di December.
E plan aki lo continua y pa locual cu ta peticionnan cu a wordo haci September p’adilanti, tin un cantidad habri awor aki di 3000 y pico peticion. Sa cu tin cu atende cu e plan aki den e luna aki cu ta bin. Ta bezig cun’e tambe y hendenan a haya un carta informando nan cu Dimas lo tuma mas tempo cu premira. Pero di parti di Dimas, trahando duro conhuntamente cu KPMG cu a desaroya e sistema, pa saca tur e retonan cu tin den dje, pa asina por procesa tur locual cu tin na aplicacion den e sistema di September bin p’adilanti.
Gap di 3000
E gap di 3000 ta peticionnan na comienso. A raporta esaki tambe. Tabata tin dificultad pa procesa e permisonan aki den e sistema. Mientras tanto a haci algun ahustacion den e sistema caba cu esaki a bira posibel cu por a produci tambe e producto na final, esta e input y output. Awor aki ta keda ainda sigui rafina locual cu ta den e sistema y saca e bugsnan cu tin. Tambe unda tin cu configura cierto cosnan, tin cu tuma luga pa asina tur peticion cu ta den tramite, tambe esnan nobo den 2018, wordo procesa den un tempo rasonabel.
Ta trahando cu e miras cu e potencial cu e sistema ta duna cu lo por tramita permisonan riba un tempo record. Esaki ta e deseo tambe di e minister nobo. Dimas ta pasando den e sistema pa haci esaki tambe posibel dentro di un tempo cu lo por bay anuncia ora cu ta asina leu.


text:
ORANJESTAD – Ayeranochi Premio Excelencia den Deporte a celebra un anochi di gala pa e atletanan cu a destaca den differente deporte durante anja 2015 den e luhoso ballroom di Aruba Marriott Resort. Na final di anochi e premio absoluto di cheque di 10.000 florin a bai pa e deportista di anja cu keda den man di Thashaina Seraus.
Pa motibo cu Thashaina mes no por tawata tey presente pa motibo di su estudio den exterior, Opa Seraus kende for di chikito a inspira Thashaina pa bai den e mundo di bowling tawatin e honor di ricibi e premio aki den su nomber.
Thashaina Seraus ta studiando na Maryland Eastern Shore y ta den seleccion nacional di damas di Aruba. Siman pasa Seraus a gana honor pa Maryland Eastern Shore como “Bowler of the Week” pa e Mid-Eastern Conference ora cu durante e Music City Classic a termina na di 9 lugar cu un total di 1,225 pinfall durante 6 wega individual. Cu un averahe di 204.17 y un cu un victoria high score di 230 contra Wisconsin-Whitewater cu ta ranked number 10.
Nos di Sportszone Aruba ta manda un pabien grandi pa Thashaina, y sigi cu e tremendo trabow. Nos ta proud dibo!


text: Hobennan den estudio avansa na Aruba tin varios projecto pa traha riba dje y traha encuesta ta un di nan. Riba diferente di e encuestanan nos a bin ripara cu Click On Aruba ta den e top di e websitenan mas bishita. E studianan tin cu traha un projecto na unda nan tin cu lanta nan compania y mara nan esaki nan tin cu encuesta e publico pa wak na unda nan lo tin cu propaganda nan articulo. Hunto cu un otro website local Click On Aruba a bira un di e websitenan local mas gusta. Pa nos e ta un placer di gosa di e popularidad cu boso a duna na nos. Pesey mes nos ta sigui traha pa trece pa boso e noticia y informacionnan mas unico y intresante pa asina sigui duna boso cos pa Click riba dje!


text:
For di prome dia cu e caso di e dos muchanan a sali dilanti a acerca e famia den diferente aspectonan cu e conseho y palabranan di consuelo. A bay bay santana dialuna pa haci un oracion y pone algun blass balnco. Sra Lisette Gomez di Fundacion Lisette Gomez ta amplia.
Aruba henter t’ey y ta boga pa husticia prevalece. Personanan di prensa cu tabata presente dialuna por a observa cu e dolor no a kita sino cu al contrario, pasobra ta sinti falta di e muchanan.
Nan no ta compronde pakico na e momento e mama no a pidi ayudo cu algo ta sucede of duna e cuido cu mester. Esaki ta trece hopi pregunta cu no tin respuesta y na Fundacion Lisette Gomez como fundacion y como mama esaki ta algo hopi duro y doloroso. E caso aki ta uno cu ta imposibel pa lubida.
Ta duro pa kere cu esaki ta tuma luga na Aruba un luga desaroya y un luga chikito anto cu no tin control caminda cu un mucha chikito por wordo abusa y hasta mata. Despues di esaki, hopi ta casoann cu a bin incognito of scondi caminda cu situacionnan similar ta tumando luga.
Autoridadnan mester bira mas activo y prevencion mester cuminsa na cas como mayor siendo cu mesun mayor ta involucra den casonan. Como mayor si ta wak un situacion asina no por bisa cu e no ta bo problema mester reporta esaki y duna ayudo na e mucha. Un mucha cu ta wordo abusa, esaki no por keda na e cas mas y no ta aceptabel. Un mayor no por asina no mas dicidi di bati su yiu y di maltrata un mucha, pasobra cu abo ta e mayor.
Mester bin cu prevencion tur caminda , na scolnan tambe y reeduca mayornan. Tin hopi mayor hoben y e tatanan a laga hopi di desea awendia, cu nan no ta cria nan yiu, siendo cu no ta solamente e parti monetario sino e amor y tey pa cualkier logro chikito di e mucha pa por logra bay dilanti y ta trece e caso di e muchanan unda ken cu ta mesterreporta sea wela, tanti, y esunna cu ta mas cerca entre otro.
Ta papiando di e muchanan cu ta e futuro di nos pais, siendo cu con nan ta bay funciona como adulto den forma psicologico siendo cu esaki ta bay afecta e persona pa e resto di nan bida. Ta parce cu hopi hende a keda desapunta, ta parce cu instancianan ta keto. E caso aki ta uno cu mester a bolter Aruba, pero nada no ta sucede. Ta spera cu Aruba a lanta for di soño, kibra e taboo cu ta existi.
E mayor ta papiando cu nan yiunan, scolnan ta activo y hendenan no ta keda keto mas. Un biaha mas, e taboo mester wordo kibra. Awo ta e momento pa tin un balance. Pa loke ta e parti di ley y husticia, parlamento mester lanta ariba y pone seriedad na e problemanan social. Tin cu lucha pa e muchanan cu ta carga nos futuro, anto Minister mester activa e plannan social na e diferente barionan. Tin cu pone hopi atencion unda tin casonan unda e mayor cu mester simplemente un conseho of un orientacion y asina por preveni.
Aunke cu tin hopi situacion, pero mester keda consistente y cerca den bario, mester haci uzo di e conocemento pa yuda e mayornan cu ta hinca den un buraco, si nan mes a wordo abusa, nan yiunan lo cay den e mesun ciclo. Problemanan aki mester wordo treci dilanti pa asina nan por wordo yuda, y e yiunan tambe por wordo yuda. Te asina leu, declaracionnan di Sra. Lisette Gomez, di Fundacion Lisette Gomez.


text:
SETAR ta informa cu pa motibo di trabounan di mantencion tin interupcion diasabra anochi (20 di mei 2017 00:00) pa diadomingo (21 di mei 2017) 4 am di e siguiente servicionan:
- Webmail (E usuario no por ricibi hosted e-mails y ricibi ISP (setarnet) e-mail. Usuario por sigui manda email si.)
- USSD *123# (Cliente no por cumpra mobile bundles, por ehempel data bundles).
- MiSetar (No por haci uso di e servicio durante e oranan menciona).
Setar ta pidi pa tene cuenta cu esaki pa preveni cualkier inconveniencia.


text:
ORANJESTAD (AAN)— Na Aruba, pa loke ta trata e tiramento di pagar tur fin di aña, ya tin hopi di e lugarnan cu ta bon conoci pa tira pagaranan grandi y ta hopi ta esnan cu ta busca nan lista trempan, di ken ta tira pagara y ki ora, pa asina no perde e cjhens di por disfruta di un dushi ambiente di pagara.
E pagara di Bright Bakery ta un di nan cu semper ta hala hopi atencion. Uno pa su grandura y e otro pa su ambiente. E biaha aki, no tabata diferente.
E rabo, cu normalmente ta esun cu tin e ultimo tiro, a wordo poni pabou di e edificio di Bright Bakery, cu den dja, tin varios otro negoshi mas. Asina a cuminsa habri e pagara y cierto momento ora cu a yega banda di e stadion Franklin Bareño, a dicidi pa miho cuminsa zik zak esaki, sino e lo a yega Jaced Wheels.
Tanto e propietario Franklin Bareño como su yiu homber y algun miembronan mas di famia, a pone mecha hunto, pa asina cende e pagara grandi aki. DIARIO ta mada palabra di hopi exito na famia Bareño pa 2018.


text:
ORANJESTAD – Un otro sonjo di un hoben pelotero di Aruba ta bira realidad ora cu e ekipo di Tampa Bay Rays...
ORANJESTAD – Recientemente Aruba North Little League (ANLL) a instala su directiva nobo y a presenta na e cuerpo tecnico di ANLL e...
ORANJESTAD – Andruw Jones su nomber lo aparece pa prome biaha ariba e lista di nominado pa drenta e Baseball Hall of...
ORANJESTAD – Ayera a termina e prome weekend di Elite Baseball Camp pa e muchanan di edad 5 pa 10 anja cual...
ORANJESTAD – Organisacion di HammerSharks lo ta organisando tryouts preparando pa e temporada di Little League 2018. Baseball ta un deporte hopi...
ORANJESTAD – Nos a hanja e grato noticia cu e hoben pelotero Nigel Calmes a firma cu e organisacion di Tampa Bay...
ORANJESTAD – Den e ballroom di Holiday Inn Hotel, e federacion di baseball ABBA a inaugura e prome baseball week den historia...
WILLEMSTAD – Un biaha mas nos di Sports Zone Aruba y Baseball Aruba ta na Curacao pa di dos aña consecutivo na...
ORANJESTAD – Directiva nobo di Aruba South Little League a keda instala. Recientemente un directiva nobo a keda instala y esakinan lo ta...
ORANJESTAD – Diadomingo un siman prome cu e Baseball Aruba Coaches Clinic, e General Manager di New York Yankees Sr. Brian Cashman...


text:
Diabierna lo tin sentencia di Gabriel M. relaciona cu caso Speeltuin
Diabierna mainta tempran Corte lo dicta sentencia den e caso contra Gabriel Martien pa su rol den e caso Speeltuin. Gabriel ta wordo acusa...
Hues a haya agente policial culpabel den caso Zinnia Croes
Diabierna a tuma luga e caso contra di e agente policial, Jadira Vriend, cu a dal e hobencita Zinnia Croes cu auto na maart...
Diahuebs mainta corte lo dicta sentencia den caso Zinnia
Diahuebs mainta e Polis, Jadira Vriend, lo scucha for di Corte e decision den e caso cu Ministerio Publico a presenta contra dje. Un...
Resumen di casonan den corte pa diahuebs 5 di juli 2018
Pa 8 or y 15, e sospechoso J.J.J.V. lo presenta dilanti di hues, pa asina skucha su sentencia den caso di Zennia C. Pa 8...
Resumen di casonan den Corte pa diahuebs 27 di juni 2018
Aki ta sigui un resumen di casonan den Corte di Prome Instancia pa diahuebs 27 di juni 2018. Pa 8 or y 30, e sospechoso...
Reunion di partido AVP na MFA-Noord por sigui normal
Diabierna, Corte di Prome Instancia mester a trata e caso, caminda demandante partido AVP a hiba gobierno di Aruba Corte, pa motibo cu e...
Resumen di casonan den Corte diabierna 22 di juni 2018
Aki ta sigui un resumen di casonan den Corte di Prome Instancia pa diabierna 22 di juni 2018 Pa 8 or y 15 hues lo...
Padrasto den Corte pa asesinato di Rishandroh y Eugene
Diabierna, Corte den Prome Instancia di Aruba a trata e casonan contra e sospechosonan Gabriel M. y Risheila F. E casonan aki ta sali...
Falta di asiento pa bishitantenan den Corte di caso ‘Speeltuin’
Diabierna mainta un gran cantidad di persona a yega Corte di Husticia pa asina sinta den e caso di sospechosonan di caso “Speeltuin”. Ademas...
Resumen di casonan den Corte pa diahuebs 14 di juni 2018
Aki ta sigui un resumen di casonan den Corte di Prome Instancia pa diahuebs 14 di juni 2018 Pa 8 or y 30, e sospechoso...
Noraima Andrade -S.V. ta perde su caso contra di DOW/Land Aruba
Dialuna mainta, tabata tin sentencia den e caso di DOW contra di su ex empleada, Noraima Andrade. Tin varios straf disciplinario andando contra di...
Caso FIST trata PRO FORMA den Corte
Diabierna mainta tabata tin tratamento di e caso FIST (asesinato Saraii Sierra na de Vuyst). Segun Fiscal e caso ta cla pa wordo trata...
Siguridad fuerte durante tratamento di caso di B. Fonseca den Corte...
Riba dianan 6,7 y 8 di juni, Corte Superior lo trata e caso di Apelacion di B. Fonseca, acusa di a asesina e politico...
Resumen di caso IBIS den Corte di Prome Instancia pa 25...
Aki ta sigui un resumen di caso IBIS den Corte di Prome Instancia pa diabierna 25 di mei 2018 Pa 9 or, e sospechoso R.J.N.D....
Corte ta presenta su Relato Anual 2017 cu e tema ‘Resistencia’
Corte Comun di Husticia di Aruba, Corsou y Sint Maarten y di Boneiro, Sint Eustatius y Saba (Corte), a presenta su Relato Anual pa...
Resumen di Corte di Prome Instancia pa diahuebs 24 di mei...
Aki ta sigui un resumen di casonan den Corte di Prome Instancia pa diahuebs 24 april 2018 Pa 8 or y 30, e acusado F.M.R....
Caso di corupcion pasivo (caso IBIS) di ex Minister Paul Croes...
Diaranson e caso di corupcion contra di e ex minsiter di Labor, Asuntonan Social y di Hubentud, drs. P.F.T.C. lo ser trata den Corte....
Resumen di Corte di Prome Instancia 18 mei 2018
Pa 8 or y 30, e sospechoso M.T.G. lo presenta dilanti hues. G. ta wordo acusa di asesinato riba 30 di april 2017. E...
Sospechosonan den caso di asesinato di Sasha F. condena na 20...
Diaranson a tuma luga e sentencia den caso di asesinato di Wayaca, caminda cu Sra. Sasha F. a perde su bida. E dos sospechosnan,...
Refineria Isla no mester paga boet
WILLEMSTAD - Diaranson 2 di mei 2018 Corte den Prome Instancia dicta den un kort geding cu Isla no mester paga e boet pa...


text:
“Dios ta amor… y amor ta Dios, maske mi no ta na e mundo aki, tur dia lo mi ta den boso Curazon, mi por steuns di loke Señor ta hasi”
Cu inmenso tristeza na nos curazon nos ta participa fayecimento di nos defunto stima:
Angela P. van Cleef-Helder
Mihor conoci como “Petra”, “Chipe” of “Mamai”
*11-10-1938 – †02-11-2017
Na nomber di su:
Esposo
Yiunan
Nieto-, nietanan y bisanietonan
Rumannan
Omo
Sobrino- y sobrinanan
Primo- y primanan
Demas famia y conocirnan
Ta invita acto di despedida cu lo tuma lugar na Aurora Funeral Home diamars 7 di November 2017 di 8:30’or pa 11’or di mainta. Cremacion ta tuma lugar despues den seno familiar.
Disculpa nos pero nos no ta ricibi bishita di condeolncia na cas despues di ceremonia.


text:
ORANJESTAD (AAN): Un biaha mas, temblor ta keda registra den e mesun area, unda na comienzo di luna di Maart, un monton a keda sinti.
Ta e pida area di lama net pariba di Cabo San Roman, cu na Maart tabatin varios temblor tras di otro, y a hasta preocupa pueblo di Aruba.
Diahuebs madruga pa 2:39 am, atrobe un sismo a wordo sinti.
Esaki tabata uno leve, y a registra solamente 3,5º riba Scala di Richter.
Su posicion tabata 12.10º Nort y 69.64º West. Esaki ta como 45 kilometer zuidoost di San Nicolas. E ta igual cu 63 km leu di Oranjestad.
E epicentro tabata na un profunidad di 22 kilometer.
Na Aruba, ningun yamada a drenta na autoridad encuanto daño, mucho menos di heridos.


text:
ORANJESTAD (AAN): Recientemente Archivo Nacional Aruba (ANA) a ribici un artefacto historico di famia Ecury. E artefacto historico aki ta un “gong” di koper. Un “gong”, na Spaño yama “gongo” ta piesa den forma di un disco di brons of koper. Esaki ta worde colga generalmente na algo y ta haci un sonido ora di dale cu un pida palo. E “gong” ta un piesa di origen oriental/asiatico.
E “gong” aki tabata colga antes na e cas di famia Ecury situa na Schelpstraat 42, cas di famia Sr. Dundun Ecury y Señora Anna Paulina Ecury-Ernst, mayornan di “Boy” Ecury.
E “gong” di koper aki ta den forma di un cabes di cabay. E “gong” aki tabata worde uza pa yama e famia hunto, p.e. ora cu cuminda ta cla.
Na e cas aki Sr. S.J.A. “Boy” Ecury a nace y biba durante e añanan prome cu el a bay Hulanda pa su estudio. Ta door di su permanencia na Hulanda den tempo di Segunda Guera Mundial, el a participa den e movemento di resistencia durante e Segunda Guera Mundial den añanan 40, di siglo pasa.
E “gong” di koper aki a worde entrega na Archivo Nacional Aruba door di Sr. Boy Ecury, kende ta yiu di Sr. Nicky Ecury y ta subrino subrino di S.J.A. “Boy” Ecury.
Sr. Nicky Ecury tabata hunto cu su ruman Sr. S.J.A. “Boy” Ecury na Hulanda pa su estudio y durante tempo di guera Nicky tabata miembro di e “Limburgse Stoottroep”, cu tambe tabata un acto di resistencia contra e ocupacion di Hulanda.
Actualmente e cas den Schelpstraat ta worde considera un monumento y ta worde maneha pa gobierno di Aruba desde aña 1997. Desde aña 2007 e Museo Archeologico di Aruba ta situa den e edificio.
E “gong” lo worde warda na ANA, caminda cu e lo worde preserva y lo worde haci accesibel pa esnan cu ta haci investigacion tocante topiconan relata na e artefacto, y pa uso pa publicacion y exposicion.


text:
Bellstraat – Diahuebs marduga den careda di 4’or, alarma ta wordo bati pa un candela den un deposito. Esaki tawata den Bellstraat.
Na yegada di polis nan ta pidi pa brandweer mes ora, parse cu e momento eynan ya nan tawata ariba caminda caba.
Na yegada mes ora a prepara pa kibra e porta di e deposito, pa por yega unda e candela ta.
Ta trata di e compania Mazuga Fire Protection.
E candela lo a cuminsa na un di e portanan mey mey parti pafo y di e manera eynan ela bay paden, caminda ela haci e destruccion completo.
Parti paden mayoria mercancia a bay perdi, entre nan nos a compronde te hasta un truck y forklifter a kima.


text:
Di diesun Karta Habrí na Poder Hudisial
META PRINSIPAL di Polítika ta pa hisa nivel spiritual y material di pueblo, den harmonia ku Naturalesa. Nos a pèrdè e meta prinsipal aki. Via di su verediktonan Korte por trese e meta aki bèk.
Hisamentu di nivel spiritual di pueblo no ta enserá un kiebro ku e prinsipio di separashon entre Estado y Religion. Esei tin ku keda. Pero e separashon ei no ta preskribí un Estado sin Dios y sin Balornan. E ta nifiká solamente ku Poder di Estado mester ta imparsial.
Ta p’esei Estado ta promové TUR religion sin distinshon, inkluso Ateismo. Y Estado ta perkurá ku entre nan e diferente religionnan no ta diskriminá kontra otro tampoko.
REMARKE NA BANDA. Ta eksistí religionnan òf kultonan klaramente satániko ku ta stek hende pa bai guera y ku ta reforsá tur emoshon negativo, manera odio, rabia, envidia, codicia y plaser den matansa di hende. Estado mester demaskará y kontrolá nan.
Despues nan lo destruí nan mes.
E tipo di hende y grupo semper lo t’ei. Nos tin ku komprondé ku emoshonnan positivo no por eksistí sin esnan negativo. Nos por focus riba emoshonnan positivo y esei ta bon. Pero no ta posibel pa destruí negativismo, pasobra si bo ta hasi esei, positivismo tambe ta disparsé.
Por ehèmpel. Si nos por a destruí odio, e ora ei amor tampoko lo no por eksistí mas.
Ta p’esei kòntròl di negativismo ta e máksimo ku nos por logra.
SÍ TA POSIBEL pa focus riba positivismo asina intenso y largu ku bo no por kai bèk den negativismo mas. Esei ta un proseso hopi largu. Ta tuma hopi enkarnashon pa logr’é. Òf hopi generashon, si bo no ta akseptá e lei natural di re-enkarnashon. En realidat tur dos, hopi enkarnashon y generashon.
Nos no por prueba e ponensianan aki, pero nan ta forma – huntu ku promoshon di étika – e Meta Prinsipal di Religion.
KORTE ta promové y ta defendé Hustisia y demokrasia via di kasonan individual y ta hisa nivel di ambos kontinuamente. Esaki ta e Meta Prinsipal di Korte. Esaki ta enserá rekonosementu y implementashon di demokrasia ekonómiko tambe (esta: derechonan soshal y ekonómiko).
Ehèmpel. Den e kaso di ‘Grootboom’, Korte Konstitushonal di Zuid-Afrika a ordená Estado pa TUMA MEDIDA Y HASTA PA PASA UN LEI PA “devise and implement a comprehensive and coordinated program to realize progressively the right of access to adequate housing, including the obligation to devise, fund, implement and supervise measures to provide relief to those in desperate need within its available resources” (resúmen di e desishon).
“HASI’É!”, Korte a bisa. Stòp di papia. Derechonan ekonómiko no t’ei pa prèt! Na Zuid-Afrika a inkluí e derecho riba un kas desente ‘adequate housing’ den Konstitushon.
Serka nos e derecho aki ta ankrá den un Tratado ku ta na vigor pa BES.
Tumando e kaso di Palu Grandi aki komo ehèmpel, por konsiderá di lanta un kaso na Boneiru pa pidi Korte pa ordená Hulanda pa para garantia pa FCB por haña un fiansa di banko pa traha 500 te 1.000 kas di pueblo. E Banko ta dispuesto, pero Hulanda no kier para garantia.
Otro alternativa ta pa lanta un kaso pa pidi Korte pa ordená gobièrnu di Boneiru (OLB) pa buska un fiansa di Hulanda a base di art. 89 di e Lei ‘FinBES’. E artíkulo aki ta habri kaminda pa OLB por haña un fiansa di Hulanda kontra 0% di interes pa obranan públiko. Bibienda públiko ta un obra públiko, pues Boneiru por haña e fiansa aki.
SEÑORES Y SEÑORAS HUESNAN. Si boso no ta aktua, niun hende lo aktua. Pa añanan kaba tur hende ta papia, pero kasnan no ta wòrdu trahá. NO pasobra no tin sèn, pero pasobra tin politikeria. Pa motibu di negativismo puro, no tin sufisiente kas di pueblo awor aki ...
Entre paréntesis. Ya dos biaha kaba a pidi boso, nos Huesnan, pa ordená Gobièrnu pa paga hür pa kobradónan di ònderstant na FCB. Pasobra nan tambe tin derecho pa biba den un kas desente. Pero kiko boso a hasi? Unu boso a deklará no-atmisibel. Y e otro boso a rechasá ...
Si Korte ta sigui nenga di stret nos polítikonan, nos lo no por yega hopi leu tampoko ...
Bonaire, 7 novèmber 2015
Michiel Bijkerk, abogado


text:
CTB ta lansa kampaña promoshonal: Kòrsou su tesoronan skondí
Willemstad- 7 di òktober 2014: Ofisina di Turismo di Kòrsou (CTB) su kantor na Hulanda a lansa un kampaña promoshonal nobo pa hala atenshon riba Kòrsou su tesoronan skondí. Lema di e kampaña ta: ‘Ekspandé bo horizonte’.E kampaña ta konsentrá su mes riba laga e futuro bishitante sa ku Kòrsou ta mas ku solamente solo, santu i laman. Kòrsou tin hopi mas di ofresé. E kampaña ta keda kondusí via medionan sosial, blogs popular i tambe wèpsait.
Un kampaña manera esaki ta hopi importante mirando ku no ta tur futuro bishitante ta konsiente di e echo ku Kòrsou tin un produkto hopi diversifiká. Komo parti di e kampaña lo para ketu na e historia di Kòrsou, e kolonan briante di laman Karibe, nos hendenan, músika i e kuminda típiko di Kòrsou. Di un forma aktivo lo trata pa medio di e kampaña pa alkansá e grupo di enfoke pa bishita nos isla. E wèpsait nobo di Kòrsou ku resientemente CTB a lansa esta www.curacao.comlo ta parti sentral di e kampaña. Tur informashon ku sali di e kampaña lo ta di link ku e wèpsait nobo. E wèpsait ta duna un bista di paisahenan bunita di Kòrsou i tambe informashon ku ta di relevansia pa e futuro bishitante.
Meta final di e kampaña ‘Ekspandé bo horizonte’ ta, pa logra ku e futuro bishitante ta keda inspirá pa bishita nos pais dor ku e la siña konosé mas di e produkto ku Kòrsou ta ofresé. E kampaña ta dirigí primeramente riba profeshonalnan yòn i esnan di edat un tiki mas avansá. Banda di e informashon ku lo keda kompartí via retnan sosial lo manda informashon dirigí pa agentenan di biahe den forma di un korant informativo. E kampaña ‘Ekspandé bo horizonte’ ta kore di 7 di òktober pa desèmber 2014 i lo keda ehekutá den koperashon ku M2Media.


text:
VIDEO + POTRET DI AKSIDENTE I DETENSHON:
HOMBER FUMA TA KOUSA AKSIDENTE KU HOPI
DAÑO MATERIAL RIBA SCHOTTEGATWEG NOORD
POLIS TA DETENE E SHOFUR KU TA BASTA FUMA I TA PRETENDE KU POR
SAKA E VEHIKULO I PONE RIBA KAYA PA E POR SIGUI KORE, SEGUN E
SHOFUR KU TA BISA KU E TA UN ABOGADO I HURISTA, KU E DAÑO NO
TA ASINA GRANDI I E MES POR STUR SU OUTO BAI KUNE. WAK E VIDEO
Ora bo mira un aksidente of akshon di polis, saka bo telefon e saka algun potret di e suseso wak pa nan ta duidelijk meskos ku esun nan ku bo ta mira den e reportahe aki (korda pone bo telefon horizontal) i nos lo rekomensa bo ku karchi telefon.


text:
Barranquilla2018News
Wuill a mira accion den Salto Largo
Error a hasi cu Wuill no a jega na 2.10m
Weganan Centroamericano y del Caribe Barranquilla 2018 tabata tin un otro dia di atletismo diaranson. Riba e dia aki nos atleta Wuill Vrolijk a mira accion den Salto Halto.
E competencia a inicia, cual nos atleta a sa di hasi e prome salto nan. Pero na momento cu esaki a wordo hisa na 2.10m e hoben a encontra poco dificultad pa pasa esaki. Error chikito a causa den su ultimo oportunidad cu su batata di pia ta mishi cu e tubo y ta causa cu esaki ta cay.
Sigur Wuill ta contento y orguyoso di su participacion entre e paisnan grandi y lo traha duro pa sigui hasi su deporte.


text:
Jaburibari – Diabierna anochi pa mas o menos 11:30, polis di trafico a wordo manda ariba e caminda di Jaburibari pa un accidente.
Informacion cu a drenta tawata papia cu un auto a drenta un cura di cas, y despues bolter.
Na yegada di patruyanan e ocupante tawata pafo di e auto y no tawata herida.
Tambe e no tawata desea asistencia di ambulance.
E auto un pick up, pa un of otro motibo a baha caminda dal contra un cura di transha pa despues bolter.
Caminda a wordo cera, pa motibo cu e pick up tawata mey mey di caminda.
Polisnan a laga e chauffeur supla, pero tur cos tawata ok. Pues e chauffeur no tawata bou influencia di alcohol.
Takelwagen a presenta pa por a lanta e auto, pa asina trafico por a sigui ariba e caminda.
Hopi biaha bo ta scucha di habitantenan cu ariba e caminda eynan, autonan ta core hopi duro.


text:
Anochi informativo pa mayornan di studiante di prome y segundo aña escolar di unidad Salubridad & Servicio
Pa medio di esaki Management Team di Colegio EPI unidad Salubridad & Servicio ta recorda tur mayornan y/of pareha di studiantenan pa un anochi di informacion.
E anochi di informacion aki lo tuma lugar pa mayornan di studiantenan di prome aña diahuebs 22 di september, di 7.00 pa 8.30 di anochi, den lokaal SP-04 na Unidad Salubridad & Servicio (entrada gate 9). E anochi di informacion pa mayornan di studiantenan di segundo aña lo tuma lugar diaranson 21 di september, di 6.30 pa 8.30 di anochi, den lokaal SP-04 na Unidad Salubridad & Servicio.
Durante e anochi aki lo bay tin un parti plenario cortico caminda lo duna informacion en general tocante enseñanza na Unidad Salubridad & Servicio. Despues di esaki e mentor di cada grupo lo bay den un lokaal cu e mayornan di e studiante di dicho grupo pa duna informacion specifico riba e estudio di e studiante.
Por fabor tuma bon nota di e dia y orario di e anochi di informacion pa prome y segundo aña escolar. Colegio EPI unidad Salubridad & Servicio ta conta cu e sosten di tur mayor pa asisti na e anochi di informacion aki cu lo duna informacion hopi valioso na e bienestar educacional di e studiante.
Pa mas informacion por tuma contacto cu e departamento administrativo na number di telefon 5258770 of via email na salubridad@epiaruba.com.


text:
Willemstad, Despensa no ta kita su pensamentu real, ora ku Minister Stef Blok di Asuntunan Eksterior di Reino (!) a ekspresá na momentu ku su boka a slep,
ku e ta pensa ku kada grupo étniko lo ta mihó pará riba su mes i lo ta inkomfortabel ku otro gruponan i ku esaki tin su orígen genétiko. Ta un berguensa ku’n hende asina’ki ta representá un Reino Hulandes ku ta konsistí di paisnan ku pueblonan multi-rasial i multi-kultural manera nos den Karibe i Hulanda mes!
Ku e pueblonan óriginal di nos islanan (indjan) no tei mas, ta pa motibu ku kolonisadornan oropeo a habusá di nan of trasladá nan pa otro isla. Ademas no opstante ku e kolonisador Hulandes a hiba un polítika di ‘dividí i goberná’ i ‘apartheid’ komo strategia pa dominá nos rondo di eksplotashon di petróleo (Shell), tresiendo hende for di islanan Ingles, Sürnam, Portugal ets. i a pone na biba konsentrá den areanan separá manera Groot Kwartier, Amerikanen Kamp, Wishi ets. e pueblo Kurasoleño aki komo ser humano a meskla i ta di rasa, kultura i religion miksto i ta biba den trankilidat ku otro den nos pais i a akseptá hopi otro hende di desendensia i kultura diferente manera Arabe, Indio, Haitiano, Dominikano, Chines, Venezolano, Kolombiano ets, mas ku 60 nashonalidat diferente. Pa kolmo, na Hulanda mes tin hopi ehèmpel di kombibensia interkultural eksitoso.
Un minister di Asunstunan Eksterior di Reino, ku ta konsistí di 4 pais multi-kultural i multi-rasial mester tin komo parti di su profíl e konosementu hístoriko i kultural di e diferente paisnan. Sigur e komprendementu ku tin partinan di e Reino kual e tin tarea pa representá, manera Kòrsou, kaminda hopi di nos ta mara nos eksistensia i identidat netamente na e multi-kulturalidat di kual e ta nenga su eksistensia.
Si un hende ku no ta kumpli ku e profíl nesesario di konosementu i komprendementu por ta Minister di Asuntunan Eksterior di Reino? Esta un hende por representá lokual segun dje no ta eksistí? E minister aki a papia lokual e ta pensa, despensa no ta kamuflá e realidat aki. Pa PIN e pensamentu manifestá, ta duna bista di ignoransia profundo di e konstelashon den Reino i di e pueblonan di Reino. Por konsekuensia e persona aki no por representá nos. Nos ta hendenan orguyoso di ta di kultura miksto afrikano, oropeo, indjan, hudiu sefárdiko i muchu mas.
E mester tene honor na su mes i bai kas!
#stimanospaismultirasialimultikultural
#desendensiaafroindjanoropeoihudiu
#blòkBlok


text:
E pakete i e problema
finansiero ku pueblo ta’den
Último 25 aña un kombinashon di politiko-nan iresponsabel i/o inkompetente huntu ku Institutonan Finansiero (privá i di gobièrnu) ku a kore tras di gananshi, òf den kaso di esnan di gobièrnu (manera entre otro APNA i SVB) ku kier a keda bon ku politikonan, a karga e pueblo di Kòrsou (130 mil alma) ku un debe nashonal demasiado grandi.
Pa koregí un ke otro, Gobièrnu Hulandes a sera un akuerdo ku nos gobièrnu, kaminda Hulanda lo tuma over parti mas grandi di e debe ku ta kologá riba pueblo su kabes.Un debe ku gobièrnu tin na e institutonan kaminda pueblo més ta spar.
Kondishon ta ku (en prinsipio) 5 aña largu (ounke e periodo aki probablemente lo wòrdu prolongá) ta bin kòntròl finansiero (via CFT) pa para e “libertinahe finansiero” di “fia pa loko” di tantu gobièrnu i esnan ku ta fia gobièrnu pa kobra interesnan haltu. Asinaki para e sírkulo visioso kaminda al final pueblo mester a yuda paga e interesnan haltu aki via belasting haltu i no por a haña e servisionan básiko ku e pueblo meresé. Pa duna un idea: Na 2008 a kobra mas ku 1.600 mion na belasting (OB total ta 250 mion). Mas òf ménos 280 mion mester a bai pa paga interés so. Pues ni tur e sèn di OB kobrá no ta yega pa paga e interés ku gobièrnu debe na interés tur aña.
Historia
A bin sosodé ku grasias na polítika oportunista, despues ku a baha Gabinete Martina pa motibu ku el a hasi intento di “clean up” gobièrnu i e “infamoso” ‘Crisisheffing’, tur gobièrnu ku a bini despues, a bin laga e pueblo ku un aparato gubernamental ku:
- demasiado amtenar,
- grandi na, en general, SERVISIONAN DEFISIENTE i riba esei
- un KORUPSHON ku ta sigui krese te dia di awe (chèri riba e bolo ta “Brantwer”).
E diferente gobièrnunan no a trese ningun kambio supstansial den e situashon aki. Kòrsou di un partner stabil despues di segunda guera mundial a para bira é proble-ma den Reino. Mayoria di nos problema ta pa motibu di prioridatnan robés ku nos a pone den gobièrnu, akoplá ku un kondukta finansiero iresponsabel.
Parti mas grandi di e debe ta na institutonan kaminda nos mes ta spar nos sèn ku nos a kumulá ku sodó di nos frenta na fondonan di Penshun, fondo di AOV, Fondo di Lei di Labizjan, SVB, bankonan ets. ets.
Polítika a sòru pa tur ambetarnan haña un penshun segurá na APNA. Tur esaki ni maske mayoria di e pueblo trahadó (60%) ta dependé solamente riba e AOV ku a ser introdusí bou di minister di e tempu ei sr. Siro Kroon. Sin embargo, mayoría di e sèn di spar a ser invertí den bono di gobièrnu.
Pues e gran mayoria di trahadó ku no tin un penshun na nan boka di trabou, solamente e chipi chipi ku yama penshun di behes, ta pagando
- religiosamente loonbelasting tur luna,
- OB tur dia,
- Invoerrechten riba kosnan importá,
- License fee/deviezenprovisie ora kum-pra plaka ekstranhero,
- Accijns haltisimo riba gasolin.
Tur esaki un total di mas ku 1.600 mion florin na 2008. Ariba ta bin ku Isla di Kòrsou lo tin di bai karga tur e ambtenarnan di tantu Land komo Eiland ku ta biba na Kòrsou ora e isla bai drenta su ‘Outonomo den Reino’. Un gobièrnu manera un “Waterhoofd” ku mester ser sostené pa un sektor privá ku tin di bai purba di sobrebibí un krisis mundial ekonómiko i finansiero.
Ta hustamente e pakete ku nos mester bai vota riba dje mester trese alivio. Entre otro:
- Lo paga mayoría di debe bieu di gobiernu,
- A kambio ta bin en prinsipio 5 aña un kolegio di kòntròl pa nos gobièrnu i parlamentu no ripití e historia finansiero di pasado.
- Bou di kondishon estrikto gobièrnu tin mag di fia.
Hulanda a ofresé pa paga e debe kompleto, bou di kondishon ku e ora ei gobièrnu di Kòrsou lo no tin mag di fia sèn mas. Kòrsou a opta di keda ku parti di e debe pa di e forma ei no pèrdè su derecho di fia sèn.
E Realidat ku nos ta den
E realidat ta ku, lugá ku entre otro e fondo di penshun i di labizjan a invertí e sèn den proyektonan produktivo, indirektamente a komplasé e politikonan kumprando bonos. I por otro parti gobernantenan a hasi kos di “kasi traishon” ku su trahadó/ambtenar dor di keda sin “draag af” e prima, pa despues fòrsa e fondo den un konsolidashon di debe den forma di fiansanan ku no ta produktivo pa e komunidat. Mayoria di e sèn a bai na paga salario.
E konsolidashon di debe aki a bin pone ku e pueblo mester di paga dos biaha pa
esnan ku ta traha den gobièrnu, esaki si pueblo desaprobá e pakete i e gobièrnu ku sinta después di referèndem ninga super-vishon. E ora ei, según e akuerdo entre gobièrnu Hulandes i Korsou, lo para e tumamentu over di e debe. E ora ei, pueblo ta paga dòbel:
E promé biaha e pueblo a paga den forma di salaris na e ambtenar. Aki no ta papia di kasonan notorio kaminda ambtenarnan a keda añanan sin traha pero a kobra sí. E di dos biaha ta ora pueblo mester paga e interesnan riba e bononan via e presupuestonan di gobièrnu (entre 250 pa 280 mion pa aña).
Si desaprobá e pakete ku a negoshá ku Reino Hulandes, Kòrsou ta hañ’é ta buska otro alternativa pa sali for di e buraku finansiero ku e ta aden i e pueblo obligatoriamente tin ku yuda gobièrnu paga e fiansa di entre otro riba 1.300 miyon na APNA pa e último aki por sigui paga esnan ku a traha den gobièrnu nan penshun.
E pakete ta ofresé alivio imediato na e pueblo via di e espasio finansiero den pre-supuesto ku e pakete ta krea, paso gobièrnu Hulandes ta tuma gran parti di e debe over.
Esaki huntu ku e pakete di S.E.I. (Inisiativa Soshal Ekonomiko). Ya esei ta akordá kaba, loke ta demostrá un biaha mas ku tin solidarismo den Reino. ‘SÍ’ ta hasi’é posibel pa usa e sèn kreá den presupuesto pa:
- traha mihó skol pa nos yunan;
- traha kas pa famianan ku mester di un dak;
- ekstendé fiansanan pa proyektonan den HORECA i infrastruktura pa atrae turista, Free-zone i e-commerce;
- krea un aparato hudisial mihó i pa resosialisá esnan ku a kai den krimi-
nalidat;
- rekapasitá nos kuerpo laboral pa nan por ‘fit’ den e ekonomía nobo globalisá
etc.
Algun kalkulashon
Na Antia ta biba alrededor di 210 mil habitante, di esun resién nasí te ku e ansiano den Habaai o Bethesda. Si bo kue e debe di riba 5.000 miyon ku pueblo tin via su gobièrnu, esaki ta bin suma un debe pa kabes di 24.000 florin. E fiansa aki ta eksihí un interes di alrededor di 7% ku ta kasi 1.700 florin tur aña.
Ban visualisá kabés di un famia di dos adulto i dos yu, kaminda e mama ta ehemplar i ta keda kas pa sòru pa su yunan e promé 5 añanan di nan infansia.
E realidat ta ku e kabés di famia mester produsí un mínimo di 4 bes 1.700 florin
(= f. 6.800,-) na entrada pa paga interés riba e debe di 96 mil florin (4 x f. 24.000,-, pa e famia di 4 persona). Pues f. 6.800,- di su belasting ta bai pa paga interes so. Aki no tin “eksepshon”, nos tur ta den. Asta esnan den barika di nan mama.
Den e pakete, Reino Hulandes ta tuma un parti grandi di e debe over i 16 mion siudadano di Reino lo yuda paga e debe i e interés riba esaki. A kambio ta eksihí garantia pa esaki no ripití. I ta esaki e pakete na huisio di pueblo. Un “bail out” kombiná ku kòntròl. Tene kuenta ku lo siguiente:
- Esun ku ta traha mester paga pa algu ku e no tin arte ni parte den dje (algu ku ta bai mas ayá ku solidarismo);
- Esun ku nesesidat real pa un kas, no ta haña ayudo adekuá, pasobra no tin sèn i e mesun gobièrnu ei a priva e fondo di penshun di invertí den bibienda riba e kantidat ku lo e por a hasi.
- Esnan sin trabou ta kai chikí pasobra a kue entre otro e sèn di APNA ku mester a ser poné den sektor produktivo pa krea trabou, a fia gobièrnu.
- E hóben ku mester di un edukashon ku ta kana ku tempu, no ta hañ’é, pasobra no tin sèn riba presupuesto, mirando ku alrededor di 280 mion ta bai na paga interes.
Ròl di institutonan Finansiero
Aki tur instituto finansiero por ser tildá di a koperá ku e wega makabro di fiansa i garantianan ku a bin pone sèn di spar di nos tur den algu no produktivo. Ta kon Bankonan i fondonan di Peshun ku dos dede di sentido síviko por a hinka sèn di pueblo den e bononan di gobièrnu aki, di tal magnitut te ku e 16 mion otro Hulandesnan den Reino mester yuda ku e debe di riba 5.000 mion di nos ku nos?
Tin indikashon ku den nos kompanianan di utilidat tambe tin e sorto di finansiamentu lukrativo aki ku ta ser kobrá via di tarifanan haltu.
Nos Institutonan finansiero, asta ora aprobá e pakete dia 15 di Mei, debe e pueblo un splikashon kon e tipo di práktikanan aki ta yuda e pueblo, un pueblo ku a konfia i te ku dia di awe ta konfia e institutonan aki ku miles di miyón na diferente tipo di depósito na interesnan demasiado abou. Tanten ku a fia e
mesun sènnan aki na gobièrnu i na nos kompanianan di pueblo, tin biaha, na 3 bes e porsentahe ku el a atrae e plaka for di e mesun pueblo.
Ta hustamente e kosnan aki e pakete ku nos mester bai vota p’e 15 di Mei benidero ta trata di korehí. E pakete ta bai promové un manera muchu mas sano di invertí e plakanan ku abo ta spar na e diferente institutonan finansiero na Kòrsou. Invertí den proyektonan produktivo i no den kria un gobièrnu demasiado grandi.


text:
Den un rueda di prensa di piscadornan, nan a divulga nan desgusto pa cu ley di Parke Marino. Den corant nan a lesa cu e ley ta na Raad van Advies, sin cu ningun dia nan a wordo consulta ni notifica. Ademas for di Parlamento di Aruba, nan a bin compronde cu Parlamento no sa di ningun regla di Parke Marino. E parke Marino aki ta linja recta contra piscadornan y aki Sr. Faro ta splica e desgusto. QuickVideo!
Leave a Reply Cancel reply
This site uses Akismet to reduce spam. Learn how your comment data is processed.


text:
ROTTERDAM – Neptunus e ekipo di softball damas di Rotterdam ta consisti di mescla di cultura, cual ta Arubiano (2), Antiyano (8) y Hulandes (4). E ekipo ta wordo maneha pa un yiu di Corsow, Stanley Boutisma y e Arubiano Arnold Whitfield.
E ekipo di Neptunus actualmente ta na promer lugar den 1ste klasse pero uno di esnan mas popular cu posibilidad grandi pa subi di nivel (Zilver League cual ta topsport na Hulanda). Falta solamente 3 weekend cual ta consisti di en total di 6 wega pa asina e ekipo di Neptunus por bay final pa por logra cumpli cu un soño y meta cu nan como ekipo a pone pa e Campeonato 2016.
Un tiki di Franchesca Diaz y Tianne Martina. Dos aña pasa e dos Arubianonan di e ekipo di Neptunus a tuma e stap grandi pa sigui cu nan estudio na Hulanda. Nan a dicidi di combina nan estudio cu e deporte cu nan tin passion pe.
Franchesca Diaz ta studia Financiële Administratie (MBO) y ta domina 2 posicion riba veld cual ta Pitcher of primera base y Tianne Martina ta studia Sport Marketing & Management (HBO) y e tambe ta domina 2 posicion riba veld cual ta catcher of tercera base.


text:
WILLEMSTAD: Digicel a renobá su kompromiso ku Fundashon di Special Olympics Curaçao pa e temporada nobo, 2018-2019. E aporte na atletanan di Special Olympics ta kontinuo no únikamente na Kòrsou sino den kasi tur merkado na unda Digicel ta operá. Atletanan di Special Olympics semper a forma parti di aktividat, kampaña- i trabounan komunitario di Digicel. Ademas, e partisipashon di Digicel ta bai muchu mas leu ku un sosten finansiero. Asina por menshoná ku pronto lo bai repartí algun foyeto informativo tokante di e fundashon i su atletanan, di e forma ei Digicel lo yuda konsientisá nos komunidat riba mishon i vishon di e fundashon.
Den luna di novèmber próksimo lo tin 2 evento importante pa e fundashon; ta tuma lugá e weganan lokal di Special Olympics Curaçao i tambe e ‘Movie Night’ ku lo ta un rekoudashon di fondo pa e atletanan. E nochi di sine lo tuma lugá den un sala di sine popular riba nos isla. Próksimamente lo duna mas informashon; Digicel lo sostené Fundashon Special Olympics Curaçao den esaki tambe i ta invitá nos komunidat for di awòki pa keda pendiente pa e fecha di e ‘Movie Night’ i pa kumpra nan karchi den forma di un sosten na e fundashon.